****

**X. Jászsági Gyermek és Ifjúsági Szólótáncverseny**

**versenyszabályzata**

**A verseny célja:**

* A verseny egyik legfőbb célja a gyermek és ifjúsági korosztályú táncosok improvizációs képességének elősegítése.
* Fórumot teremteni a legkiválóbb gyermek és ifjúsági néptáncos előadóknak arra, hogy számot adhassanak eredeti néptánc ismeretükről, annak újra alkotásáról, valamint magas színvonalú egyéni előadásmódjukról.
* Segíteni az évszázadok alatt kikristályosodott magyar néptánc kincs tovább örökítését, legszebb, legértékesebb elemeinek hagyományához hű megőrzését.
* A verseny és az értékelés rögzítésével, archiválásával létrehozott táncos adatbázis segítségével megteremteni a jövő néptánc oktatói és táncosai számára a táncok és az előadók tanulmányozásának és kutatásának lehetőségét.

**Nevezés:**

A versenyre benevezhet minden 8-18 éves magyarországi (magyar és nemzetiségi) és határon túl élő magyar nemzetiségű táncos.

* A verseny lebonyolítása négy korcsoportban történik.
* A nevezés a jelentkezési lap és a regisztrációs díj befizetésének határidőre való megérkezésétől válik érvényessé.
* A pároknál a korcsoporttól eltérő születésű versenyzők is táncolhatnak együtt, de a párok csak egymást követő korcsoportból alakíthatók ki. Ezekben az esetekben a verseny anyagánál és a korcsoportba sorolásnál az idősebb táncos születési éve a meghatározó.
* Kísérőpartnerrel történő nevezés esetén a nem versenyző kísérőpartner legfeljebb két évvel lehet idősebb a versenyzőnél. 18 évesnél idősebb kísérőpartner nem lehetséges.
* Egy versenyző kísérőpartnerként legfeljebb egy másik versenyzőt kísérhet.
* Egy kísérő maximum két versenyzőt kísérhet.

**A verseny kategóriái:**

a) szóló: egy fiú versenyző

b) páros: egy fiú és egy lány vagy két lány versenyezhet együtt.

**A verseny lebonyolításának korcsoportjai:**

1. korcsoport: 2014-2016-ban született, 7-9 éves gyermekek
2. korcsoport: 2011-2013-ban született, 10-12 éves gyermekek
3. korcsoport: 2008-2010-ben született, 13-15 éves gyermekek
4. korcsoport: 2005-2007-ben született, 16-18 éves gyermekek
5. korcsoport **kötelező tánca:** bármely dialektus területről egy vagy két tánctípust tartalmazó improvizáció;

**szabadon választott tánca**: *nem kötelező*, ha mégis, akkor egy másik dialektus területről kell táncoljon egy vagy két tánctípust

1. korcsoport **kötelező tánca**: középső vagy a nyugati dialektus területről egy vagy két tánctípust tartalmazó improvizáció;

**szabadon választott tánca**: a kötelező tánctól eltérő dialektusterületről származó egy vagy két tánctípust tartalmazó improvizáció

1. korcsoport **kötelező tánca**: középső vagy a nyugati dialektus területről egy vagy két tánctípust tartalmazó improvizáció;

**szabadon választott tánca**: a kötelező tánctól eltérő dialektusterületről származó egy vagy két tánctípust tartalmazó improvizáció

1. korcsoport **kötelező tánca**: erdélyi dialektusból egy vagy két tánctípust tartalmazó improvizáció

**szabadon választott tánca**: a kötelező tánctól eltérő dialektusterületről származó egy vagy két tánctípust tartalmazó improvizáció

**A versenyen való részvétel kötelezettségei**

A versenyzőknek a próbán való részvétel kötelező, mely próbákat a zsűri is megtekintheti.

A kötelező táncokat központi zenekar kíséri, a kötelező táncok zenei anyagát is ő állítja össze, melyről a verseny rendezői gondoskodnak.

A szabadon választott táncok kíséretéről a versenyző maga gondoskodik, mely külön kérésre lehet a központi zenekar is. Kísérő zenekar az előselejtezőn **a Zagyva banda** lesz. Elérhetőségük: Boda Gellért, tel.: 06/30 4704655, zagyvabanda@gmail.com.

A kötelező és a szabadon választott táncok, 2 perces (+/- 20 mp) improvizációnak kell lennie. Az idő előtti, vagy időn túli produkció sorsáról a zsűri hivatott dönteni. Minden korcsoportban az improvizáción, a koreográfiai elemeket nélkülöző, a gyermek saját motívumkészletéből építkező, stílusos, rögtönzött táncolást értünk, a kiírt időtartam betartásával.

**A verseny értékelés szempontjai:**

- A tánc ismerete, jellemző szerkesztési elve, az adott tánc motívumkészletének használata, a tánc stílusjegyeinek megjelenése

- A tánctartalom és a zene illeszkedése, ritmikai árnyaltság, kapcsolattartás a zenekarral

 - Előadói magatartás, dinamikai árnyaltság

- A tájegység viseletének megjelenítése, viselése

- Páros táncban a harmonikus párkapcsolat megjelenítése

- Adott tánctípusban jellemző eszköz/ök használata

**A verseny díjazása:**

Szóló táncosi díjak közül: **„Kiemelt Szólótáncosi Díjat”**, **„Szólótáncosi díjat”** és **Különdíjat** kaphatnak a táncosok. Az a szólista és táncos pár kaphatja meg ezeket a díjakat, aki a versenyben a kiírásnak megfelelően vesz részt és a zsűri döntése alapján a kötelező és a szabadon választott produkcióban is kimagasló teljesítményt nyújt.

**Nevezés feltételei:**

A verseny nevezési díja: 2.500.-Ft/fő.

Ezen összeget átutalással a jelentkezési határidőig kérjük teljesíteni!

Bankszámlaszám: Viganó AMI, 10201006-50157509-00000000

A Közlemény rovatban kérjük feltüntetni: Versenyző/k neve/i, szólótáncverseny nevezési díja.

A versenyzők és a kísérők utazási-, étkezési- és szállásköltsége a nevezőt terheli.

**A verseny időpontja:**

**2023. április 1-2. – Jászberény, Jászság Népi Együttes székháza,**

**5100 Jászberény Víz utca 1.**

**Jelentkezési határidő:**

**2023. 02. 27.**

**Jelentkezés és Információ:**

Busai Norbert, tel: +3670/3380607, emailcím: jaszsagiszolo@gmail.com

**Minden versenyzőt szeretettel várunk!**